ועדת הכנסת, כנסת 15, פרוטוקול מספר 25, 1999-11-02 11:00

סאלח טריף: אני מתכבד לפתוח את ישיבת הוועדה ולציין לטובה שלא הגישו לנו ערעורים היום ולהודות לכל חברי הכנסת על כך.

סאלח טריף: הנושא הראשון על סדר-יומנו הוא קביעת ועדה לדיון בהצעה לסדר-היום: הגברת המודעות הבין-לאומית לנושא סרטן השד, של מספר חברי כנסת.

סאלח טריף: אנחנו דנו בענין הזה ועיכבנו את ההצבעה כשהגענו לשלב ההכרעה לאיזו ועדה להעביר את הנושא, וביקשנו גם ליצור שותפות, אם זה אפשרי, בין שתי הוועדות – הוועדה לקידום מעמד האשה וועדת העבודה, הרווחה והבריאות.

סאלח טריף: אני מבין שזה לא נסתייע.

סגן מזכיר הכנסת דוד לב: זה לא נסתייע.

סגן מזכיר הכנסת דוד לב: אני חושב שהוועדה צריכה להחליט לאיזו משתי הוועדות הנושא צריך לעבור.

סאלח טריף: חברת-הכנסת דיין, בבקשה.

יעל דיין: אני אחזור על הדברים שאמרתי בפעם שעברה.

יעל דיין: אני ביקשתי הצעת תיקון לתקנון כדי להביא למיטב המומחיות העולמיות להסביר מדוע בריאות האשה הוא מרכיב במעמד האשה.

יעל דיין: לכן ביקשתי מהיוש

יעל דיין: ב-ראש לעשות את הדיון הזה בצורה ממש מעמיקה, כי זו תפיסת-עולם, ולקיים אותו בצורה מסודרת כדי להתקין את התקנות.

יעל דיין: ביחס להצעה שהועלתה כאן, גם היושב-ראש, גם חבר-הכנסת ריבלין וגם חבר-הכנסת זאבי אמר שהוא מצטרף לבקשה לצורך הנושא הספציפי של בריאות האשה, להקים ועדה משותפת.

יעל דיין: אני רואה בזה כלי זמני, עד התיקון בתקנון.

יעל דיין: אני לא מעלה על דעתי, כמובן, שהוועדה לקידום מעמד האשה תפסיק לעסוק בהוראת ועדת הכנסת בכל הנושאים שקשורים לבריאות האשה.

יעל דיין: גם ציינתי שאין שום טעם שאת הדיון המהותי בשאלה מדוע בריאות האשה זה מעמד האשה נקיים כרגע, אם כי אני מוכנה לחזור ולנסות לשכנע.

יעל דיין: חזרתי והזכרתי נושאים אחרים, מלבד סרטן השד, שהם אולי אופייניים יותר לבריאות נשים.

יעל דיין: אני רוצה לחזור ולציין שלא תיתכן הפרדה בין מעמד האשה לבין בריאות האשה.

יעל דיין: בגלל הבעיה הספציפית שהתעוררה כרגע, אני מצטרפת להצעה שהועלתה כאן, להקים ועדה משותפת.

יעל דיין: אני מציעה שחברת-הכנסת דליה רבין-פילוסוף, שהיא יושבת-ראש ועדת המשנה לבריאות נשים , של הוועדה לקידום מעמד האשה, תעמוד בראש הוועדה המשותפת, ואנחנו נקים ועדה משותפת, כמקובל.

סאלח טריף: פעם נוספת ואחרונה אנחנו מנסים להציע הקמת ועדה משותפת לשני יושבי-ראש הוועדות.

סאלח טריף: אם לא, נצטרך להכריע.

סגן מזכיר הכנסת דוד לב: אנחנו הגענו להכרעה בשאלה אם הנושא יועבר לוועדה לקידום מעמד האשה או לוועדת העבודה, הרווחה והבריאות, כפי שהוועדה החליטה כבר.

סגן מזכיר הכנסת דוד לב: עד שהתקנון יתוקן אחרת, אדוני היושב-ראש, אנחנו צריכים להיות צמודים לתקנון, ועל-פי החלטתו המשפטית המלומדת של היועץ המשפטי לוועדה, שאמר בצורה חד-משמעית שהנושא הזה צריך להגיע לוועדת העבודה והרווחה, אני סבור שחבל לדון על כך שוב.

סאלח טריף: רשות הדיבור לחבר-הכנסת ריבלין, שסבור שהדיון כבר מוצה.

ראובן ריבלין: אני יוצא מתוך הנחה, לצורך הדיון ולצורך כל דבר אחר, ששמה של הוועדה תוקן והוא כעת: ועדת העבודה והרווחה והבריאות.

ראובן ריבלין: אני חושב שיש מקרים שבהם אנחנו צריכים ועדה משותפת, וזה אחד המקרים היותר בולטים.

ראובן ריבלין: משום שבהחלט יש מצב שבו יש שתי ועדות בכנסת ששתיהן דנות באותו ענין, אחת מההיבט היותר ספציפי, והשנייה מההיבט היותר רחב.

ראובן ריבלין: בנושא זה אומרים שהפרט תמיד גובר על הכלל, וחוק מיוחד גובר על חוק כללי.

ראובן ריבלין: נושא ההרצפטין הוא חוק מיוחד מאד לאשה.

סאלח טריף: ואתה מציע להקים ועדה משותפת.

ראובן ריבלין: בהחלט.

ראובן ריבלין: אני חושב שזה פתרון מתקבל על הדעת.

ראובן ריבלין: אני יודע שזה מכעיס את ידידי הטוב והיקר חבר-הכנסת טל, אבל אני מוכרח לומר שזאת עמדתי העקרונית.

שתי הצעות: אני מבקש להצביע על שתי ההצעות האלה.

רחבעם זאבי: אני מבקש לקבל תדריך.

רחבעם זאבי: מה אתה מציע, חבר-הכנסת טל?

סגן מזכיר הכנסת דוד לב: אני בעד שהנושא יעבור לוועדת העבודה, הרווחה והבריאות.

יעל דיין: זה לא חד-פעמי.

סגן מזכיר הכנסת דוד לב: לשם כך יש לנו ועדת הכנסת שתדון בכל מקרה לגופו.

סאלח טריף: אני מבקש להצביע.

סאלח טריף: מי בעד הקמת ועדה משותפת?

סאלח טריף: מי בעד העברת הנושא לוועדת העבודה, הרווחה והבריאות?

סאלח טריף: בעד הקמת ועדה משותפת - 4 בעד העברת הנושא לדיון בוועדת העבודה, הרווחה והבריאות - 4 נמנע - 1

סאלח טריף: אני מבין שהענין לא הוכרע.

סגן מזכיר הכנסת דוד לב: לכן אני מבקש לשמוע את דעתו של היועץ המשפטי .

נעמי חזן: אני מבקשת התייעצות סיעתית.

סאלח טריף: היתה כבר התייעצות סיעתית, היתה רביזיה, ולכן אני לא יכול לאפשר שוב התייעצות סיעתית.

סאלח טריף: אבל אנחנו נביא את זה לדיון חוזר בשבוע הבא.

סאלח טריף: עם כל הכבוד, היועץ המשפטי לא יכול לבוא במקום הצבעה.

סגן מזכיר הכנסת דוד לב: אבל הוא יכול לומר לנו מה עושים כשיש תקו.

סאלח טריף: יש לי בעיה עם הנושא התקנוני.

נעמי חזן: שאלה לסדר.

סאלח טריף: בבקשה.

נעמי חזן: אני רוצה לשאול את היועץ המשפטי מה קורה כאשר הוועדה הזאת אמורה להחליט והיא לא מסוגלת לקבל החלטה.

רחבעם זאבי: קולו של היושב-ראש מכריע, אבל הוא נמנע.

צבי ענבר: אפשר היה לומר, כיוון שהוועדה הזאת החליטה על ועדת העבודה והרווחה, אז אם יש הצבעת תקו, פירושו של דבר שלא הפכו את ההחלטה הזאת.

צבי ענבר: היא החליטה, אבל הוחלט על רביזיה, ומכיוון שהוחלט על רביזיה, זה ענין תלוי ועומד.

סאלח טריף: אני מבקש לקבוע דיון נוסף בענין הזה, והחלטה.

יעל דיין: אני מבקשת לרשום בפרוטוקול, שבשום צורה שהיא לא ישתמע מהדיון השטחי למדי כאן, שהוועדה לקידום מעמד האשה מנועה, חס-וחלילה, מלדון ולקבל החלטות בכל נושא שקשור לבריאות נשים.

סאלח טריף: לא אמרנו את זה.

יעל דיין: אני אומרת לפרוטוקול, שהנושא הזה נמצא בתחום האחריות שלנו.

השני בסדר-היום: אבל כשמדובר בוועדת החוץ והבטחון יש בעיה אמיתית, וביקשתי מהיועץ המשפטי צבי ענבר שיאמר לנו מה אפשר לעשות בוועדה הזאת.

השני בסדר-היום: ככל הידוע לי, על-פי התקנון אפשר למנות ממלאי-מקום לוועדה ולהחליף אנשים, כאשר ועדת החוץ והבטחון היא מחוץ לתחום בענין הזה, וכשאנחנו באים להחליט בענין הזה אנחנו צריכים להיות מאד רגישים לעובדה הזאת.

השני בסדר-היום: אני מציע לקבל קודם-כל את הצעותיכם בענין ממלאי-מקום בוועדת הכספים.

השני בסדר-היום: באשר לוועדת החוץ והבטחון, אם אתם רוצים לפרוץ את כל הכללים ולאפשר שלכל חבר בוועדה יהיה ממלא-מקום – זאת האפשרות של מהות ההחלטה שלנו עכשיו.

השני בסדר-היום: זה מה שיהיה, ולמעשה לא יהיו 17 חברים בוועדה אלא 34, כמו בוועדת הכספים.

השני בסדר-היום: זאת המשמעות.

השני בסדר-היום: אם תקבלו את ההצעה שקודם-כל נמנה עכשיו ממלאי-מקום כפי שאתם מציעים בוועדת הכספים, אני מוכן לקבל אותה ולהצביע עליה.

ראובן ריבלין: אדוני היושב-ראש, הא בהא תליא.

ראובן ריבלין: לגבי ועדת הכספים אני מוכן וצריך לצרף אותם.

ראובן ריבלין: לגבי ועדת החוץ והבטחון – 34.

ראובן ריבלין: יכול להיות שאנחנו מגבילים את עצמנו לאותם ממלאי-מקום שהסכמנו עליהם, ואין כל סיבה, כאשר הדבר בא בהסכמה, לא להגיע לכל דבר שקשור לסדרים בכנסת.

ראובן ריבלין: אני חושב שכאשר יש הסכמה, צבי ענבר מאפשר לנו פעולה רחבה.

ראובן ריבלין: אני מציע בכל-זאת לא לפרוץ ל-34 אלא לקבוע לפי בקשת יושב-ראש הכנסת, על-פי ועדה שהוא הקים, לפי דרישתו של חבר-הכנסת רחבעם זאבי, לקבוע מדוע מקופחות שתי סיעות בכנסת, האיחוד הלאומי וישראל ביתנו, ואין להן ייצוג בוועדות יוקרתיות.

סאלח טריף: אבל סיעות אחרות פונות ורוצות לצרף אנשים.

אביגדור ליברמן: אדוני היושב-ראש, אני חושב שזה לא סביר שסיעה בת ארבעה אנשים לא תקבל ייצוג לא בוועדת הכספים, לא בוועדת החוקה, חוק ומשפט, לא בוועדת הפנים ולא בוועדת החוץ והבטחון.

סאלח טריף: אני מסכים אתך, אבל לא זה הענין.

אביגדור ליברמן: הגענו להסכמות ברורות, סיעת ישראל אחת, הליכוד ושתי הסיעות האחרות ויש לפחות נקודות הסכמה.

ראובן ריבלין: ההסכמה היא גם על דעת מרצ וש"ס.

ראובן ריבלין: ארבע הסיעות הגדולות הגיעו להסכמה.

אביגדור ליברמן: במשרדו של יושב-ראש הכנסת, ולפי בקשתו, לפחות באותן נקודות במישור הפוליטי הגענו להסכמות.

סאלח טריף: לא הייתי שם ואני לא מבין על איזה הסכמות אתה מדבר.

אופיר פינס-פז: אנחנו מערבבים שני נושאים.

אופיר פינס-פז: יש הסכמות של הסיעות הגדולות להעביר מקומות ממש לסיעות הקטנות, ולקבל חזרה על-פי החוק, בוועדות פחות יוקרתיות.

אופיר פינס-פז: בענין זה היו כמה ישיבות, כולל ישיבה שהתקיימה היום אצל יושב-ראש הכנסת.

אופיר פינס-פז: אני מציע לשים את זה בצד, כי זה נדון אצל יושב-ראש הכנסת ויושב-ראש ועדת הכנסת בישיבות האלה.

אופיר פינס-פז: זה עדיין לא בשל להחלטות.

אופיר פינס-פז: אני מקווה שהיום נחליט.

אופיר פינס-פז: יש פה שאלה בענין ממלאי-מקום.

אופיר פינס-פז: מיניתם את חבר-הכנסת ריבלין ואותי להביא הצעה, והבאנו הצעה על דעת שנינו, לצירוף חמישה ממלאי-מקום - הכל לסיעות הקטנות, לא לליכוד ולא לישראל אחת.

אופיר פינס-פז: חמישה ממלאי-מקום לסיעות הקטנות בוועדת הכספים, כי הן לא מיוצגות בה, ושניים לוועדת החוץ והבטחון.

אופיר פינס-פז: אמר לי עכשיו יושב-ראש ועדת הכנסת שאין בעיה בוועדת הכספים, יש בעיה בוועדת החוץ והבטחון.

אופיר פינס-פז: אני כמובן לא אתן יד למשהו שהוא בניגוד לתקנון.

אופיר פינס-פז: אבל אם יש מניעה, יש יועץ משפטי והוא יודיע לנו שיש מניעה.

אופיר פינס-פז: אם אין מניעה, אני מציע - - -

סאלח טריף: אתם מסכימים שנפתור קודם את הבעיה של ועדת הכספים?

אביגדור ליברמן: לא.

ראובן ריבלין: אני לא מוכן, אדוני, כי אני חייב להגן על כל האנשים.

ראובן ריבלין: אני גם מוכן להגיד מי האנשים.

ראובן ריבלין: חבר-הכנסת הנדל הולך לוועדת הכספים.

ראובן ריבלין: אחר-כך, בהסכמה שלנו, ברוטציה נותנים לו מקום מלא אחרי שנתיים.

ראובן ריבלין: אנחנו נותנים את המקום, בהסכמתנו, לחבר-הכנסת אביגדור ליברמן בוועדת החוץ והבטחון.

ראובן ריבלין: אנחנו הסכמנו שאחד לא מתערב בבקשתו של השני.

אופיר פינס-פז: אנחנו מתכוונים לתת – שמות אני לא יודע, אבל סיעות אני יודע - שני מקומות לממלאי-מקום בוועדת הכספים לסיעת ישראל בעליה ולרע"מ.

אופיר פינס-פז: בוועדת החוץ והבטחון אנחנו מתכוונים לתת ממלא-מקום לסיעת בל"ד.

אופיר פינס-פז: אינני יודע אם זה יהיה חבר-הכנסת בשארה או חבר-הכנסת טיבי.

מוחמד ברכה: אדוני היועץ המשפטי, מהו המעמד של ממלא-מקום?

סאלח טריף: אני מבקש לשמוע את חוות-דעתו של היועץ המשפטי של הכנסת בענין ממלא-מקום, ובעיקר בענין ממלא-מקום בוועדת החוץ והבטחון.

סאלח טריף: בבקשה.

צבי ענבר: בענין של ממלא-מקום, שאותו בהחלט יש להפריד מענין הייצוג בוועדות, כי בענין הייצוג בוועדות, כפי שהסביר את זה נכונה חבר-הכנסת פינס, יש צורך לעשות החלפות כדי לשמור על איזון נאות בין הסיעות השונות, שלא יהיה לסיעות מסוימות ייצוג יתר בוועדות חשובות ותת-ייצוג בוועדות חשובות.

צבי ענבר: זו סוגיה בפני עצמה שעומדת להיפתר, כך אני מניח.

צבי ענבר: כיום לגבי ממלאי-מקום יש לנו החלטה של ועדת הכנסת, שבאה לידי ביטוי בקובץ התקנון בכוכבית, שתי כוכביות, סעיף קטן ב', והוועדה הזאת צריכה להחליט.

צבי ענבר: היא רשאית, כמובן, לקבל החלטה אחרת, אבל בינתיים לא התקבלה החלטה אחרת בעקרון, ובעקרון נאמר כך: חבר-הכנסת שנעדר דרך ארעי מדיוני ועדה שהוא חבר בה, רשאית סיעתו לקבוע חבר כנסת אחר אשר ימלא את מקומו.

צבי ענבר: נאמר, ממלאי המקום בוועדת הכספים, מודיעות הסיעות מראש שאם ייעדר פלוני, חבר-כנסת אלמוני ממלא את מקומו.

ראובן ריבלין: בהצבעה.

מיכאל איתן: לא בהצבעה, בכלל.

צבי ענבר: החלטת ועדת הכנסת היום, ואותה צריך לשנות אם אתם רוצים בכך, נאמר בה: חבר-הכנסת שנעדר דרך ארעי מדיוני הוועדה.

צבי ענבר: כלומר, כאשר חבר-הכנסת, שהוא חבר הוועדה, לא בא לוועדה, אז ורק אז אפשר להחליף אותו.

צבי ענבר: כלומר, לא נאמר שוועדת הכספים יהיו בה 34 חברים.

זה ותגידו: עם ועדת החוץ והבטחון יש לנו בעיה נוספת, והיא שנאמר כך: שלושה חודשים - להחליף חבר קבוע בוועדה.

זה ותגידו: בענין חבר כנסת שנעדר כתוב בתקנון: לא תחול על ועדת החוץ והבטחון.

זה ותגידו: סעיף 148 בתקנון.

זה ותגידו: אתם רוצים, קבלו החלטה חד-משמעית אחרת, אבל אתם לא יכולים, לדעתי, לקבל החלטה מפלה, שאומרת שיש סיעות שיכולות לשלוח ממלאי-מקום ויש סיעות שלא.

זה ותגידו: אם יכולים לשלוח ממלא-מקום, כל סיעה יכולה להגיד: חבר-הכנסת פלוני הוא חבר בוועדה, חבר-הכנסת אלמוני הוא המחליף שלו, וכך נהפוך גם את ועדת החוץ והבטחון לוועדה בת 34 חברים.

זה ותגידו: ההחלטה בידיכם, אני רק מציג בפניכם את ההשלכות שלה.

זה ותגידו: זה הכל.

סאלח טריף: חבר-הכנסת ריבלין, אני מניח ששינית במקצת את עמדתך לאור הדברים ששמעת.

ראובן ריבלין: בהחלט, שיניתי את עמדתי בצורה קיצונית.

ראובן ריבלין: במשך חמש הכנסות האחרונות התפתח נוהג בכנסת לפיו ממלאי-מקום גם משתתפים בישיבות.

צבי ענבר: בוועדת הכספים.

צבי ענבר: בוועדת החוץ והבטחון רק מהכנסת הקודמת.

ראובן ריבלין: דבר גרר דבר.

ראובן ריבלין: התפתח נוהג, שבו אמרנו, בוועדת הכספים, למשל, שאני מחליף את חבר-הכנסת מיכאל איתן, אני לא יודע מתי חבר-הכנסת איתן ייעדר, וגם הוא לא יודע, כי עיסוקינו הציבוריים הם רבים ביותר.

ראובן ריבלין: חבר-הכנסת איתן אומר:

ראובן ריבלין: הואיל ואני לא רוצה לקרוא לך להצביע כמו תוכי, כי אני הרגע הלכתי, אנחנו מעדיפים שכל החברים שעתידים להצביע בוועדה מסוימת ושהיא באמת ועדה שמשליכה על חיינו היום-יומיים, ישתתפו בישיבות.

ראובן ריבלין: נוצר מצב שבו הוזמנו ממלאי-מקום לוועדה, ועל-ידי כך כאשר הם קיבלו מעמד של חבר לכל דבר, גם בהצבעה הם ידעו על מה הם מצביעים.

ראובן ריבלין: זאת אומרת, זה נוהג שהיה גם היגיון מאחוריו.

ראובן ריבלין: נוהג לא יכול לגבור על חוק, אבל לפי תקנון, עם כל הוראות התקנון, אנחנו בהחלט יכולים להגיע להסכמה אחרת.

ראובן ריבלין: לגבי ועדת הכספים אין בכלל בעיה.

ראובן ריבלין: לגבי ועדת החוץ והבטחון, מה שאמר היושב-ראש, שלכל חבר יהיה גם ממלא-מקום על-פי החוק – זאת-אומרת יהיו 34 חברים – אמרנו להחליט שלכל חבר יהיה ממלא-מקום, משום שזה אפשרי.

ראובן ריבלין: אלא מאי?

ראובן ריבלין: מזכירות הוועדה תזמין לישיבות רק את אותם חברים שאנחנו הסכמנו עליהם, והם החברים הקיימים היום.

סאלח טריף: יבוא מחר ראש הממשלה לדיון ולא יהיה מקום ל-34 חברי-כנסת.

צבי ענבר: בהסכמה בין הסיעות יקראו רק לחלק מממלאי המקום, לא את כולם.

צבי ענבר: יש מ"מ ויש מ"ממ – ממלא-מקום מיוחס.

מיכאל איתן: את הוויכוח הזה כבר ניהלנו עם מר ענבר.

מיכאל איתן: מר ענבר כיועץ משפטי אינו מרוצה מכך שאנחנו עושים תרגיל פוליטי ואומרים לאנשים שבעצם אין להם שום מעמד, שהם כאילו ממלאי-מקום.

מיכאל איתן: הוא אומר: אין כזה דבר, זה לא כתוב בתקנון.

מיכאל איתן: בסדר, לא כתוב.

מיכאל איתן: מותר להמציא גם דבר שלא כתוב בתקנון?

מיכאל איתן: אנחנו המצאנו רק דבר אחד, שביקשנו טובה אישית ממזכירות ועדת הכספים, שהיא תשלח לעוד כמה אנשים הזמנה.

מיכאל איתן: לא עשו את זה בתקנון.

מיכאל איתן: מותר בתקנון – היו שולחים להם.

מיכאל איתן: אם אסור בתקנון, נשנה את התקנון.

מיכאל איתן: למה לנו להסתכסך עם כל זה בכלל?

מיכאל איתן: מה איכפת לכם?

מיכאל איתן: אין תואר, זה לא מותר, הכנסת לא מכירה בענין של ממלא-מקום, ושום דבר.

מיכאל איתן: אני רוצה לראות איפה זה כתוב.

אופיר פינס-פז: יש לי שאלה למר ענבר, כי היושב-ראש העלה פה סוגיה אחרת שצריך לברר אותה.

אופיר פינס-פז: האם יש הבדל במהות בין ממלא-מקום בוועדת הכספים או בכל ועדה אחרת, לבין ממלא-מקום בוועדת החוץ והבטחון?

אופיר פינס-פז: אם יש הבדל, זה מעניין.

אופיר פינס-פז: אם אין הבדל, אז אין הבדל.

צבי ענבר: יש הבדל שנובע מכך שוועדת הכנסת קיבלה החלטה שמופיעה בתקנון הכנסת, שחור על גבי לבן, ואומרת שהענין של ממלא-מקום לא חל על ועדת החוץ והבטחון.

מיכאל איתן: אני רוצה להוסיף ממה זה נבע.

מיכאל איתן: בוועדת החוץ והבטחון היתה פרוצדורה לגבי פרק זמן --

צבי ענבר: שלושה חודשים.

צבי ענבר: זה מופיע גם היום.

מיכאל איתן: -- וצורך בבדיקה בטחונית.

מיכאל איתן: מי שנכנס לוועדה היה צריך להישאר שם לפחות שלושה חודשים.

אביגדור ליברמן: האם יש תקדים מהכנסת הקודמת בענין ממלא-מקום בוועדת החוץ והבטחון?

אופיר פינס-פז: יש.

אופיר פינס-פז: יש גם מהכנסת הנוכחית.

צבי ענבר: יש תקדים, אלא שגם בכנסת הקודמת התנגדתי לכך.

צבי ענבר: בכל ועדה יכולים להיות חברים בוועדת משנה רק חברי הוועדה.

סאלח טריף: אנחנו נחליט על ממלאי-מקום בוועדת הכספים.

סאלח טריף: באשר לוועדת החוץ והבטחון, בכל-זאת יש נושאים - - -

ראובן ריבלין: אני לא מסכים.

אביגדור ליברמן: לא הייתי מודע לכך שיש תקדים.

אביגדור ליברמן: אבל אם יש תקדים שהיו ממלאי-מקום בוועדת החוץ והבטחון, אני לא רואה שום סיבה למה לא להחליט.

אביגדור ליברמן: אני באמת מתחיל לחשוב שההתנגדות פה היא לא עניינית.

סאלח טריף: ממש לא עניינית, אישית.

אביגדור ליברמן: כך מתקבל הרושם.

אביגדור ליברמן: אם לא היה תקדים, הייתי עוד מבין שאתה פעם ראשונה נתקל בבעיה.

אביגדור ליברמן: אבל אם יש כבר תקדימים גם בכנסת הקודמת וגם בכנסת הנוכחית, ההתנגדות הזאת ממש לא מובנת.

ראובן ריבלין: אדוני היושב-ראש, יש הצעה, תעשה מהפכה, תוסיף עוד שני ממלאי-מקום.

סאלח טריף: מותר שתהיה לי עמדה?

סאלח טריף: מותר שליועץ המשפטי תהיה עמדה?

סאלח טריף: מותר גם לשאול את יושב-ראש ועדת החוץ והבטחון ואת יושב-ראש הכנסת?

סאלח טריף: בכל זאת יש נושאים שלא הייתי ממהר להחליט בהם, ואני לא מבין למה אדוני כועס.

סאלח טריף: בדרך כלל אני מקבל את דעתו.

ראובן ריבלין: אני לא כועס עליך, אני רק מבקש ממך שאתה לא תכעס עלינו.

ראובן ריבלין: חבר-הכנסת פינס-פז ואני באנו לפתור בעיה בענין זה, בשיקול-דעת.

אופיר פינס-פז: אני רואה שהענין הזה מבחינתו של יושב-ראש הוועדה הוא קשה.

אופיר פינס-פז: אני מציע שבשלב הזה לא נחליט על שום דבר.

אופיר פינס-פז: בוא נראה איך אנחנו מקדמים את זה יחד ומה פה הבעייתיות, ונביא את הענין באחת הישיבות הקרובות.

סאלח טריף: תודה, זה מה שאני עומד לעשות עכשיו.

סאלח טריף: נחשוב על שיפורים בתקנון וגם איך אנחנו מתגברים על כל הבעיות האחרות.

סאלח טריף: לפעמים יש לי הרגשה שאנחנו עושים צחוק מהענין.

ראובן ריבלין: אדוני, אני רק רוצה לומר לך שהיום בישיבה אצל יושב-ראש הכנסת אנחנו באים בחוסר הסדר מוחלט וחוזרים לנקודה א'.

סאלח טריף: כדאי לפעמים לחשוב מחדש.

סאלח טריף: הצעת ועדת המשנה לענין חדרים לחברי הכנסת

סאלח טריף: חבר-הכנסת מיכאל איתן ואני, יחד עם מנגנון הכנסת, טיפלנו בנושא חשוב שהוטל עלינו – נושא החדרים.

סאלח טריף: חבר-הכנסת איתן ואני, יחד עם מנהל בנא"מ בכנסת הסתובבנו בכל הקומות ובכל המקומות האפשריים וניסינו למצוא פתרונות יצירתיים מאד בענין הזה, ויש.

סאלח טריף: מזכיר הכנסת דיווח לי שבאורח פלא נמצאו פתרונות מיידיים לחלק מחברי-הכנסת, או לכל אלה שיש להם מצוקה ואני מקווה שהפתרונות משביעים את רצונם.

מוחמד ברכה: מה זה מצוקה?

סאלח טריף: אני רוצה להגיד לכם את עמדתי לפני שמר האן ידבר, ונדמה לי שגם חבר-הכנסת איתן מסכים לחלק מהדברים.

סאלח טריף: אני לא מקבל שהסידור הקיים שיש לחברי-הכנסת, תא קטן עם מחיצה באמצע ועם תיקים מעליו ותיקים מתחתיו – אי-אפשר לחשוב שחבר-כנסת שאנחנו מתיחסים אליו באורח מכובד בכנסת, יכול לעבוד כך.

סאלח טריף: אני הייתי מתבייש לקבל אורח בכנסת.

סאלח טריף: זה פוגע בדימויו של אותו חבר-הכנסת, שיש לו תא כמו בית-סוהר, שלא ניתן לעבוד בו.

סאלח טריף: זה לא מכובד לא לנו ולא מכובד לתדמיתנו, לא מכובד לאף אחד.

סאלח טריף: הענין הוא, עד שהבנייה תושלם, ואנחנו הולכים להחליט על תוספת בנייה בכנסת, ועל פתרונות יפים מאד בהמשך, אבל בינתיים המצוקה שאני ואחרים סבלנו ממנה, אסור שתימשך.

סאלח טריף: מאחר שלא מדובר בבעיה אישית שלי, יותר נוח לי להגיד את זה.

סאלח טריף: אני לא רוצה שחברי כנסת יהיו במצוקה אמיתית ולא יוכלו להביא אורח אליהם, או יועץ, או לדבר עם מישהו בחדר בצורה שקטה ואינטימית.

סאלח טריף: אבקש ממזכיר הכנסת לומר לנו איזה פתרונות נמצאו.

סאלח טריף: בבקשה.

אריה האן: מעבר ל"הילטון", מה שאנחנו קוראים, כל היחידות פחות או יותר הן אותו דבר.

אריה האן: ניקח את קומה שנייה או קומה ראשונה, אותו גודל של יחידה, וגם ועדת הכנסת חושבת שהיחידות האלה לא מתאימות כבר לחברי הכנסת ולכן הולכים לבנייה מאסיבית.

אריה האן: אם נצטרך להחליף היום את כל היחידות האלה, אין שום אפשרות ואני לא מציע אפילו שהוא ייכנס לזה.

אריה האן: היו לנו הרבה מאד בעיות עם חברי הכנסת שטענו שהחדר לא מתאים להם.

אריה האן: מלכתחילה חילקנו את החדרים בין הסיעות וזה היה באחריות הסיעות.

אריה האן: ביום שנתבקשנו לנסות, למרות שזו אחריות של הסיעות, למצוא פתרונות יחד עם ראשי הסיעות, הלכנו לאט-לאט, כמעט יום-יום, ואתמול בצהריים פתרנו את הבעיה האחרונה.

אריה האן: נכון לרגע זה, לא על שולחנו של יושב-ראש ועדת הכנסת, לא על שולחנו של יושב-ראש הכנסת וגם לא על שולחנה של ההנהלה נמצאת איזו שהיא בקשה מחבר כנסת כלשהו שלא באה על פתרונה.

אריה האן: הבעיות האחרונות היו בתוך סיעת הליכוד.

ראובן ריבלין: היו לנו שלוש בעיות קריטיות ואני מוכרח לשבח את המזכירות שמצאה פתרונות הולמים ואנחנו מקבלים אותם.

אריה האן: הכל סודר.

אריה האן: כפי שאמרתי, הבעיה האחרונה נפתרה אתמול בשתיים בצהריים.

אריה האן: אני מזמין את מי שלא ראה עדיין, לראות את שני הקראוונים החדשים שהבאנו, צירפנו אותם יחד ועשינו ארבע לשכות, לדעתי יפהפיות, במצב הנתון.

אריה האן: בהתחלה אף אחד לא היה מוכן ללכת לאותן לשכות, כי הוא לא ראה אותן.

אריה האן: ברגע שראו אןתן כולם רצו ללכת לאותן לשכות.

אריה האן: ארבע הלשכות האלה פתרו את עיקר הבעיה.

אריה האן: לפי בקשתו של חבר-הכנסת אופיר פינס-פז גם הוצאנו עובדים מחדרים.

מיכאל איתן: אתה חושב שאני נהנה מזה שמוציאים עובדים מחדרים?

אריה האן: אני לא מתווכח, אני רק נותן אינפורמציה.

אריה האן: למשל, הוצאנו ארבע עובדות משני חדרים והכנסנו אותן לחדר אחד, טיפה יותר גדול.

אריה האן: מצאנו את כל הפתרונות, ואני מודיע לכם שברגע זה לא עומדת על הפרק שום בעיה לגבי חברי הכנסת.

אריה האן: כולם מסודרים.

אריה האן: יש כאלה שמסודרים טוב יותר ואחרים פחות טוב, אבל כל הבעיות נפתרו.

מיכאל איתן: מה עם חברת-הכנסת חוסניה ג'בארה, היא מרוצה?

סאלח טריף: יש עוד מספר חברי כנסת שאינם מרוצים, ובצדק.

מיכאל איתן: אני רוצה לחלק את הבעיה לכמה נקודות.

מיכאל איתן: נקודה ראשונה, אני לא נהנה מזה שאני צריך להגיד לעובדים לצאת מחדריהם.

מיכאל איתן: אני אומר "דוגרי", אני חי טוב עם העובדים פה.

מיכאל איתן: אני נמצא הרבה בבית הזה ופוגש אותם הרבה ואני מעריך את העבודה שלהם.

מיכאל איתן: אני אומר להם: חבר'ה, תפסיקו.

מיכאל איתן: אני גם מכיר את השטיקים ואת המאפיות הפנימיות, כמו בכל ארגון.

מיכאל איתן: בקומה למטה יש מסעדה שאפשר לעשות שם חדרים, "הילטונים" הכי יפים.

מיכאל איתן: אומרים: לא, אי-אפשר, העובדים באים לכאן בשעה ארבע לאכול.

מיכאל איתן: זו רק דוגמה.

מיכאל איתן: אני אומר להם: עם כל הכבוד, שיאכלו בשעה ארבע, נסדר להם מקום אחר.

מיכאל איתן: יאכלו בקראוון, ואת חברי הכנסת, במקום שיישבו בקראוון, נסדר בחדרים עם שירותים, כי יש שם אינסטלציה, אני יכול לעשות את זה.

מיכאל איתן: לא, אי-אפשר, בשום פנים ואופן, אתה פוגע בעובדים.

מיכאל איתן: וכל היום לא עושים שם דבר, רק פעם אחת ביום אוכלים שם.

מיכאל איתן: תשמעו מה זה "מאפיות".

מיכאל איתן: אני הולך ליד הספרייה ואני רואה עוד מזנון-מועדון.

מיכאל איתן: אני שואל: מה זה?

מיכאל איתן: – זה רק של הסדרנים, הם בנפרד.

מיכאל איתן: אז אני אומר:

מיכאל איתן: חברי הכנסת יישבו בקראוון, כשבמועדון של הסדרנים אפשר לעשות הילטון של ההילטונים.

אריה האן: זה לא מועדון, זה חדר מנוחה, הם ישנים שם.

מיכאל איתן: אף אחד לא ישן שם.

מיכאל איתן: שיישנו בקראוון.

מיכאל איתן: בדרך פוגש אותי מישהו והוא אומר לי, בחצי צחוק: תגיד לי, אתה השתגעת?

מיכאל איתן: אתה הולך נגדנו?

מיכאל איתן: אנחנו נכסח לך את הצורה, אתה הולך נגד העובדים.

מיכאל איתן: אני חושב שאתם, כהנהלת הבית הזה, צריכים להיות גם רגישים.

מיכאל איתן: קשה להתמודד עם המאפיות הארגוניות הפנימיות.

מיכאל איתן: גם לי קשה בדוגמאות הרבות שלי.

מיכאל איתן: אבל כשאני מייצג ארגון ואנשים ישאלו: מה, חברי הכנסת יושבים בקראוונים?

מיכאל איתן: אז בוא נבדוק קודם-כל איפה החבר'ה שלנו יושבים.

מיכאל איתן: לי יש תודעה של מתן שירות.

מיכאל איתן: כשבא אלי מישהו אני צריך לתת לו שירות.

מיכאל איתן: הוא האורח, הוא מקבל קודם ואני אחר-כך.

מיכאל איתן: מי נותן שירות כאן?

מיכאל איתן: לכן, לדעתי, אתם כנותני השירות לחברי הכנסת, שבדרך כלל הוא א'א', בנושא הזה משהו דפוק.

מיכאל איתן: אתם לא מתכננים טוב.

מיכאל איתן: נקודה שנייה.

מיכאל איתן: יושב-ראש הוועדה ואני סיירנו בבנין.

מיכאל איתן: אחר-כך המשכתי את הסיור עם אבי לוי, מנהל בנא"מ, שמכיר בבית הזה כל אבן, כל צג וכל דבר.

מיכאל איתן: הוא אמר לי: אני מבקש את עזרתך, כי כתוצאה מהסיור שעשינו – גם קודם ידעתי, אבל עכשיו אני גם מומחה – אין פתרון אלא להוסיף אגפים ואין לנו זמן לחכות עד שתגמרו את הבנייה החדשה.

מיכאל איתן: הבנייה החדשה יכולה להתבצע בשתי דרכים.

מיכאל איתן: או שהולכים על התוכנית הגדולה, שתיקח הרבה זמן, או שאנחנו מתיישרים עם התוכנית הקיימת לעשות ח', וההערכה היא שה-ח' ייגמר הרבה יותר מהר, כי הוא דורש פחות שינויים בהגשת התוכניות ובשאר הדברים.

מיכאל איתן: לכן, אם אנחנו רוצים לפתור את הבעיה עכשיו, לא טוטאלית, צריך להוסיף פעמיים בשני האזורים.

מיכאל איתן: כמה זה יוצא?

סגן מזכיר הכנסת דוד לב: מדובר על מצב שבו יהיו 96 לשכות.

סגן מזכיר הכנסת דוד לב: היום יש 48.

מיכאל איתן: למה אנחנו מחכים?

מיכאל איתן: למה לדחות את זה אפילו בשעה, ברגע?

מיכאל איתן: אני לא מכיר אדם אחד שיתנגד לפתרון הזה.

מיכאל איתן: למה כל הזמן אני שומע: יעשו, יש תוכניות וכו'?

מיכאל איתן: אני שואל מתי מתחילים בביצוע.

ראובן ריבלין: חבר-הכנסת איתן, אני ישבתי בוועדת הבנין עם אנשי נשיאות הכנסת, ושם שמענו שיש תוכנית, לפיה הלשכות שיהיו בבנין החדש יהיו הרבה יותר גדולות מהלשכות ב"הילטון".

ראובן ריבלין: זאת אומרת, עוד מעט "הילטון" יהיה מעברה.

ראובן ריבלין: ואז עלתה השאלה אם לבנות 96 לשכות גדולות ואת ה"הילטון" להעביר לייעוד אחר.

ראובן ריבלין: יש כאן שאלה באיזו השקעה זה כרוך, וההשקעה היא ל-25 שנה.

סאלח טריף: הענין הזה נדון עם יושב-ראש הכנסת ועם ארכיטקטים.

ראובן ריבלין: אני מבקש לוח זמנים לקבלת החלטה.

ראובן ריבלין: למה למשוך דברים?

סאלח טריף: זה בדיונים מתקדמים.

סאלח טריף: בנושא הבנין החדש אני אבקש להזמין את יושב-ראש הכנסת וגם את הארכיטקט שעושה את העבודה.

סאלח טריף: רשות הדיבור לחבר-הכנסת איתן שיסכם את הדברים.

סאלח טריף: בבקשה.

מיכאל איתן: אני מתחנן לפניך, תהיה אדם מעשי.

מיכאל איתן: יבוא לכאן הארכיטקט והוא יכניס לנו סתם נושאים לדיון.

מיכאל איתן: זה לא ענייננו.

מיכאל איתן: תיקח את ועדת הבנין ותגיד לה: רבותיי, אני צריך תוך 10 ימים מהיום החלטה אם הולכים לפתרון ביניים, הולכים ישר לפתרון הסופי, ויוצאים לביצוע.

מיכאל איתן: חבל על כל יום שעובר.

מיכאל איתן: אני אקבל מה שוועדת הבנין תחליט, אבל תחליטו, למען השם.

מיכאל איתן: נקודה שלישית.

מיכאל איתן: בתום הסיור שעשינו ישבתי עם אבי לוי.

מיכאל איתן: בחלק מהדברים היתה בינינו הסכמה ובחלק מהדברים היו לנו חילוקי-דעות.

מיכאל איתן: אנחנו סבורים שאפשר לשפר את התנאים בלי לעשות הוצאה מי-יודע-מה.

מיכאל איתן: לא נוכל לעשות חדרים שיש בהם אינסטלציה ושירותים, אבל נוכל לעשות חדרים מרווחים מאד ויפים במקומות סבירים.

אריה האן: יש בעיה בסגירת חללים.

סאלח טריף: אין בעיה לסגור חללים כשאנחנו צריכים אותם.

סאלח טריף: אפשר לפרק אחר-כך, כשאין בהם צורך.

מיכאל איתן: זה לא יפריע לבנין.

מיכאל איתן: למשל, במקום שהיתה חנות המוזיאון, למה שלא יהיה שם משרד של חבר כנסת?

אריה האן: את כל הדברים שנוגעים לסגירת חללים צריך להביא לידיעת היושב-ראש.

אריה האן: למשל, הוא חושב שהטרקלין צריך להיראות בצורה מסוימת.

מיכאל איתן: אנחנו לא נוגעים בכלל בטרקלין.

אריה האן: לגבי הסדרנים אתה קצת לא צודק, אבל אני לא רוצה לעורר ויכוח.

אריה האן: במקום הזה אף חבר כנסת לא יכול לשבת, כי אין שם אוויר.

מיכאל איתן: יש שם חלונות אדירים.

אריה האן: נלך ונראה.

אריה האן: דבר שני.

אריה האן: לעניות-דעתי, אפילו אם תסגור עשרה חללים אתה תפתח ארבעים בעיות, כי כל חברי הכנסת מסודרים היום בקבוצות.

אריה האן: יש "הילטון", יש קומה שנייה וקומה ראשונה - - -

סאלח טריף: הם מסודרים לפי תפיסתך.

סאלח טריף: אתה יושב בלשכה מרווחת, אין לי טענות, אבל אני לא מסכים אתך שכל חברי הכנסת מסודרים.

סאלח טריף: חבר-הכנסת ברונפמן רוצה עכשיו חדר לסיעה.

סאלח טריף: טפל בו.

סאלח טריף: רשות הדיבור לדוד לב.

סאלח טריף: בבקשה.

סגן מזכיר הכנסת דוד לב: אני רוצה להעיר שלוש הערות.

סגן מזכיר הכנסת דוד לב: 1.

סגן מזכיר הכנסת דוד לב: חבר-הכנסת איתן, בענין מזנון העובדים בקומה השנייה.

סגן מזכיר הכנסת דוד לב: מדובר בעובדי הנקיון, אנשים שמתחילים מוקדם מאד את יום העבודה שלהם ואנשים שאוכלים שם שלוש פעמים ביום לפחות, אם לא יותר.

סגן מזכיר הכנסת דוד לב: דרך אגב, בניגוד לענין של הסדרנים, ליד חדר המכונות בקומה הזאת אני לא מעלה בדמיוני הפרוע חבר כנסת שבכלל רוצה להתמקם שם.

סאלח טריף: נניח לזה ונדבר על סגירת חללים.

סגן מזכיר הכנסת דוד לב: בענין האגף החדש, מלכתחילה מדובר במהלך שהוא לא בשלב אחד אלא בכמה שלבים, וברור לחלוטין שהאגף, כשאנחנו מדברים על לשכות נוספות לחברי הכנסת, הוא הדבר המיידי.

סגן מזכיר הכנסת דוד לב: דרך אגב, אנחנו לא מעכבים שום תהליך אחר, לא ברשויות התכנון המקומיות ולא בעבודה של האדריכלים.

סגן מזכיר הכנסת דוד לב: הכל רץ.

אמר: דבר שני, החללים.

אמר: יכול להיות שיש פה ושם כמה חללים.

אמר: אני רוצה להפנות את תשומת-לבך שיש בעיות של מיזוג אוויר לאחר-מכן, כי הבנין הזה תוכנן במערכת מסוימת, בזרימות אוויר מסוימות וכיוצא באלה.

אמר: יש בעיות של סגירת חללים שמעוררות בעיות בטחון עם יציאת אנשים מכל מיני פינות.

מיכאל איתן: יש הרבה בעיות.

מיכאל איתן: אז מה זה אומר, שאי-לאפשר לפתור אותן?

סגן מזכיר הכנסת דוד לב: צריך לקחת את הדברים האלה בחשבון.

סגן מזכיר הכנסת דוד לב: מבחינתך, חבר-הכנסת איתן, נכון, אנחנו הולכים ראשית-כל על השלכות, לא הולכים על כל הדבר הגדול.

סאלח טריף: בענין של סגירת מספר חללים שלא יפריעו לא ליציאות חירום ולא לסדרני הכנסת, אנחנו סיירנו עם אבי לוי בבנין והוא יודע את כל זה.

סאלח טריף: חלק מהחללים האלה יכולים לשרת את חברי הכנסת.

אבי לוי: המקומות הפוטנציאליים שעליהם הוצבע במהלך הסיור, ואני רוצה לומר שלא כל הבעיות נבדקו, אבל הוצבע איפה זה יהיה.

אבי לוי: באזור הטרקלין, במקום שהיתה חנות המוזיאון בעבר, דובר על אפשרות להקים שם כשתי לשכות.

אבי לוי: באגף החדש, בקומה העליונה, כשממשיכים מקומת הוועדות, במבואה בצד ימין יש מקום סגור עם מחיצות.

אבי לוי: שם אפשרלסגור, אם רוצים.

אבי לוי: אני לא מציין כמובן את הבעיות האסתטיות, שזו בעיה שכל אחד ישפוט אותה לבד.

אבי לוי: שם אפשר לעשות עוד שתי לשכות.

אריה האן: היתה ועדה בראשותו של חבר-הכנסת אמנון רובינשטיין, שהמליצה לבנות שם קפטריה מיוחדת, אכסלוסיבית סגורה לחברי הכנסת, שאפשר לשבת שם ולאכול בשקט, ולא בלחץ שיש למעלה, ואנחנו חושבים לעשות את זה.

יצחק גאגולה: אני לא מזכיר פה רק נושא אישי, כי אני בדרך-כלל ביישן מאד לגבי הנושאים האישיים שלי ואם אני מעלה אותם סימן שכלו כל הקצים.

יצחק גאגולה: לידי יש הרבה חדרים פנויים ואפשר לבדוק את זה.

יצחק גאגולה: אפשר לפתוח חדר בתוך חדר ולתת לחבר הכנסת חדר נפרד ולעוזר שלו חדר נפרד, ולעבוד כמו שצריך.

אריה האן: אלה חדרים שניתנו לחברי הכנסת.

אריה האן: אם חבר-הכנסת לא בא לחדר אנחנו לא יכולים לעשות דבר.

אריה האן: החדרים הפנויים שייכים לליכוד, וזאת הבעיה שנפתרה אתמול בצהריים.

אריה האן: אתה צודק, החדרים היו ריקים ואתמול הסכים חבר-הכנסת צחי הנגבי לפתרון.

מיכאל איתן: אפשר להציע לחבר-הכנסת גאגולה לרדת קומה אחת ושם אפשר לתת לו לשכה.

סאלח טריף: אני מבקש מאבי לוי, יחד עם מזכיר הכנסת, לבוא אלינו בעוד שבוע עם הצעה על מקומות שאפשר לסגור בהם חללים ולעשות לשכות נוספות לרווחתם של חברי הכנסת.

סאלח טריף: אם תגידו לנו: אין מקום, גם זו תשובה וננסה למצוא פתרון.

יצחק גאגולה: לפני שבועיים – שלושה שבועות הועלתה הצעה לגבי החדרים של שרים וסגני שרים.

יצחק גאגולה: מאחר שיש מצוקת חדרים, למה אי-אפשר לעשות הסכם עם השרים, שכמעט לא נמצאים בבנין?

סאלח טריף: פשוט, הם שרים.

סאלח טריף: תנסה למצוא פתרון לבעיה עם השר בניזרי או עם השר סויסה.

סאלח טריף: היתה פנייה של מספר חברי כנסת בענין חדרים בבתי מלון.

סאלח טריף: חברי כנסת ירושלמים, כמו חבר-הכנסת ריבלין, אין להם בעיה, אבל חברי הכנסת שגרים מחוץ לעיר לפעמים עוברים בכמה בתי-מלון כדי למצוא חדר מתאים ללינה.

סאלח טריף: בתקופת החורף, למשל, עושים לנו מראש טובה שאנחנו נפנה בעוד שבועיים, כי לא יהיו מקומות, ונלך לאכסניית נוער.

סאלח טריף: צריך למצוא פתרון לבעיה הזאת.

רחבעם זאבי: יש פתרון והוא תלוי בנו.

רחבעם זאבי: אני חבר כנסת זו השנה השלוש-עשרה.

רחבעם זאבי: מיד בהתחלה עברתי למלון "היאט".

רחבעם זאבי: המלון אמנם רחוק, אבל הגעתי אליו עם פתיחת האינתיפאדה והוא עמד ריק.

רחבעם זאבי: לקחתי עשרים חברי כנסת ואמרתי: אנחנו נשמש דוגמה וניסע רחוק.

רחבעם זאבי: התאהבתי במקום, כי אין מלון כזה בישראל.

סאלח טריף: זה לא קרה לי ב"הולידיי אין".

רחבעם זאבי: אני מספר לך בשם "היאט".

רחבעם זאבי: אם אנחנו נתנהג יפה למלון ונירשם שם כקבועים, נהיה קבועים.

סאלח טריף: אני מתאכסן באופן קבוע במלון "הולידיי אין", וכשיש שם קונגרס והמלון מקבל מחיר טוב יותר, מעיפים אותנו.

סאלח טריף: אתה צודק לגבי "היאט", אבל הוא מרוחק מהכנסת.

סאלח טריף: רק המרחק מפריע לי.

סגן מזכיר הכנסת דוד לב: אין הסכם מחייב בין הכנסת לבין בתי המלון.

סגן מזכיר הכנסת דוד לב: מה שקיים הוא הסדר שרץ כבר כחמש שנים.

הרעיון ואמרו: ספור שני הוא הספור של חבר-הכנסת זאבי.

הרעיון ואמרו: יש חריגים בכל דבר.

הרעיון ואמרו: יש חברי כנסת שהם נאמנים למלון וגם נוהגים כלפיו בנוסחה שאומרת: אם אני לא אגיע בשבוע הבא, אני מודיע למלון שאני לא בא.

הרעיון ואמרו: כי יש בעיה.

הרעיון ואמרו: יש חברי כנסת שכאילו באים מדי שבוע ואז ברגע האחרון הם נזכרים וביום שני בערב אומרים: בעצם השבוע אני לא רוצה להיות במלון בכלל, או לא במלון הזה, וזה קצת משבש.

הרעיון ואמרו: אני נותן כדוגמה את מלון "הילטון", ואני כבר מודיע לפרוטוקול, מלון "הילטון" יוצא מההסדר, כי הוא רוצה להקפיץ את המחירים לסדרי-גודל של 110 - 105 דולר.

הרעיון ואמרו: מלכתחילה הם לא אהבו את הקשר עם הכנסת.

הרעיון ואמרו: קצת בכוח שיכנענו אותם להיכנס לעסקה הזאת.

אליעזר זנדברג: אני רוצה להציע הצעה שאולי יכולה לאזן את הדברים.

אליעזר זנדברג: יכול להיות שאתה לא יכול לחייב חבר כנסת איפה לישון מבין בתי המלון, למרות שאתה באיזה שהוא מקום כן מגביל אותו.

אליעזר זנדברג: אתה לא מאשר לו, לדוגמה, את מלון "המלך דוד" ואומר לו שיש מגבלות.

סגן מזכיר הכנסת דוד לב: אתה יכול ללכת למלון "המלך דוד" אבל אני משלם רק את המחיר שקבענו.

אליעזר זנדברג: יכול להיות שהפתרון צריך להיות בדרך אחרת, לקנות מראש קבוצה מסוימת של חדרים, וחברי הכנסת שרוצים להגיע להסדר מראש – גירסת שילנסקי – יודיעו על כך.

אליעזר זנדברג: מי שלא, לוקח על עצמו את האחריות, אבל אז הוא לא יוכל לבוא בטענות, כי אנחנו מבחינתנו הצענו הסדר שהוא "ראש שקט", ואז יהיה איזון בין שני הדברים האלה.

סגן מזכיר הכנסת דוד לב: יוצא מן הכלל.

אליעזר זנדברג: אלא שאני סבור, מר לב, שאם תקנה מראש חבילת חדרים במשך השנה, זה כמו בנק חדרים, שאתה קונה אלף חדרים ומחלק אותם: בשבוע זה קצת יותר, בשבוע הבא קצת פחות אולי, אבל יש לך את האלף האלה.

אליעזר זנדברג: להערכתי זה צריך לעלות לך פחות ולא יותר.

סאלח טריף: אתה עורך-דין.

סאלח טריף: אם אתה ואני נלך לכמה בתי מלון, אנחנו נשיג הישגים טובים.

סאלח טריף: גם יארחו אותנו, גם יתנו לנו ארוחת ערב וגם יתנו לנו תנאים משופרים.

רחבעם זאבי: במלון "היאט" נותנים את כל זה.

סאלח טריף: הבעיה היא, חבר-הכנסת זאבי, שהמלון רחוק ויש פקקים בדרך.

סאלח טריף: פנו אליי מסיעת ש"ס וביקשו למנות סגן ליושב-ראש הכנסת.

סאלח טריף: אני ביקשתי לבדוק את הענין הזה עם יושב-ראש הכנסת ועם חבר-הכנסת אופיר פינס ואחרים.

אריה האן: יושב-ראש הכנסת לא הסכים לכתחילה שיהיו יותר מדיי סגנים.

אריה האן: לבסוף הוא הסכים שמספר הסגנים המירבי יהיה כמספר הסגנים שהיו בשלהי הכנסת הקודמת, הווה אומר 11.

אריה האן: כל 11 המקומות מאויישים ולכן הוא מתנגד לכל מינוי נוסף, כי זאת היתה ההסכמה בינו לבין הממשלה, וזה גם מה שהוא אמר פה.

אריה האן: מי שלחץ לכיוון הזה, זה לא סוד, היתה הממשלה, ובסוף הוא התפשר אתה שמספר הסגנים יהיה כמספר הסגנים בשלהי הכנסת הקודמת.

יאיר פרץ: זאת לא הוספה, זאת החלפה.

יאיר פרץ: בזמנו מונה חבר-הכנסת דוד וקנין כסגן מן המנין והוא אפילו שימש בישיבה אחת כיושב-ראש.

יאיר פרץ: מאחר שהוא התמנה לסגן שר, אנחנו מבקשים למנות במקומו את חבר-הכנסת רחמים מלול.

סאלח טריף: אני מבקש בענין הזה בכל זאת לשאול את יושב-ראש הכנסת.

אריה האן: במקום שנותר המליצו על חבר-הכנסת יולי אדלשטיין, ואף אחד מכם שישב פה לא אמר מלה.

יאיר פרץ: סליחה, לא כמחליף של חבר-הכנסת וקנין, אלא כתוספת.

יאיר פרץ: דיברו על תוספת.

יאיר פרץ: זו הפרה של ההסכם הקואליציוני.

סאלח טריף: אני מבקש לשאול את יושב-ראש הכנסת, לברר אתו את הענין ולהביא אותו עוד פעם לוועדה.

הנושא האחרון בסדר-היום: אני רוצה להציע במקומה את גב' תמי בן דוד שהיתה יושבת-ראש החברות הממשלתיות.

ראובן ריבלין: היא אשה טובה, אני רק מציע את משה ליאון.

סאלח טריף: לא, אל תסבך אותנו.

סאלח טריף: אני מבקש מכם להיות רגישים לענין הנשים.

סאלח טריף: היא הפסיקה לעבוד בשירות המדינה.

סאלח טריף: היא לא בפוליטיקה.

סאלח טריף: אני מציע שנתמוך במינוי שלה.

סאלח טריף: ה צ ב ע ה

ראובן ריבלין: אני מבקש לרשום בפרוטוקול שביקשתי למנות את מר ליאון.

סאלח טריף: תודה רבה לכם.

סאלח טריף: הישיבה נעולה.